LidanRubinov/Halacha-QA huggingface dataset:
שאלה: התפרקות:. איך הקב"ה הסכים לדבר כזה נורא לקרות? ועוד אחרי כ"כ הרבה תפילות ותחינות.אחרי כזה חיבור גדול בעם. אני מרגיש הסתר פנים גדול מאוד. לפי הבנתי.אף אחד לא יכול באמת לענות על השאלה למה. אולי השאלה הנכונה היא: איך אפשר להמשיך ולקיים "עם הנצח לא מפחד","גם זו לטובה"? איך אפשר להמשיך??? איך אפשר לעבור משברים כאלו באופן כללי? אני בצער גדול מכל זה. שנזכה לגאולה קרובה ולבשורות טובות. ו על ההיענות הקרובה
תשובה: בשעת משבר, חשוב מאוד לשתף בקשיים שמעיקים עלינו. עשית זאת כאן בפניה שלך אלינו, בכך שאתה מספר על הקושי הגדול שלך, על הרגשת השבר והאכזבה. הקב"ה ממקומו הנשגב יודע את טוהר לבך, כאבא שמבין את מצוקת בנו האהוב. אתה צודק, אנחנו בהסתר פנים - הסתר זה לא התחיל היום, זה הסתר מכאיב ומייסר, עם קרבנות קשים ודם יהודי שנשפך. ההסתר התחיל בתחילת ימי בית שני שעה שפסקה הנבואה בעולם. זו בדיוק משמעות האמירה:  עם הנצח לא מפחד מדרך ארוכה  - גם אם הדרך ארוכה ויש בה אבדנים קשים אנחנו לא מפחדים מפני שאנחנו בטוחים שהקב"ה מוביל אותנו בדרך הארוכה: היוונים ניסו להרחיקנו מאמונתנו בגזרות קשות, הרומאים החריבו את מקדשנו, הנוצרים טבחו בנו, המוסלמים השפילו אותנו, הספרדים גרשו אותנו, הרוסים פרעו בנו, הנאצים השמידו אותנו, אחרי אלפיים שנות רדיפה, שני רוצחים של החמס לא יעצרו אותנו בדרך הארוכה שלנו. המטרה של הטרור - להצליח באמצעות רצח נתעב של שלשה נערים תמימים לפגוע ברוחו ובכוחו של עם שלם. האם נעניק להם את הניצחון הזה? התשובה שלנו לטרור היא להסתלק מרפיון וחולשה ולומר שגם אם יצליחו לרצוח שלשים יהודים, אפילו שלש מאות, ושלושת אלפים, ואפילו שלשים אלף יהודים - אנחנו לא נרתע. למרות הכאב הנורא נמשיך בגבורה בדרכנו. אגב - רצח של שלשים אלף יהודים היתה התפוקה של יום וחצי באושוויץ.
שאלה: צניעות: כבוד הרב ברצוני לדעת למה לנשים אסור ללבוש בגד אדום? הרי מה שחשוב זה הגיזרה של הבגד וצניעותו ולא הצבעו. למה אורך השרוולים צריך לעבור את המרפק? בגד עם שרוול קצר לא מספיק? ומה הסיבה שלנשים אסור לשיר בפומבי? מראש
תשובה: לך דיני הצניעות כוללים הרבה חלקים לרבות דיבור התנהגות קניות וכד  שאלותייך מתמקדות בחלק מאד קטן צניעות לבוש האשה בענין זה יש שני סוגים עיקריים - א. מה שהקב"ה בתורה (או חכמים לאחריו) אסר. כאן אין שום שיקול דעת אישי או ציבורי. ב. מה שאסור לפי המקום והחברה בו את מסתובבת - זה משתנה במקומות השונים. לפיכך - גיזרת הבגד ולעיתים קרובות גם סוג הצבע כגון זוהר וכד  שייכים לסוג השני בגד אדום נאסר כבר בגמרא במקומות שונים (גם לא שרוכים אדומים) ונפסק בשולחן ערוך ולכן אין לנו בכך שיקול דעת - הוא שייך לסוג הראשון. כך גם המרפק (ומה שבין המרפק לפרק היד שייך לסוג השני) וכך גם קול אשה - שאסור לגבר לשמוע לא בפומבי ולא בצנעה להסבר נוסף - האשה היא האוצר היקר שבבריאה - היא מביאה חיים לעולם. השאלה היא מה שמים בחלון הראוה ומה שומרים בכספת. בנוהג שבעולם שאת הדברים היקרים שומרים בכספת. כך גם בקדושה ארון ה  הוא נסתר בקודש הקודשים ואיש לא רואה אותו. שם הכהן הגדול נכנס רק פעם בשנה להתפלל על ישראל. האשה  שמורה בכספת  והגבר ב חלון הראווה. כך ניתן להסביר את דיני צניעות הלבוש השונים ביניהם. העולם המערבי ממנו את מושפעת הוא עולם של החצנה. העיקר מה רואים ומה יגידו ולכן בעולם כזה את שואלת על האשה מדוע איננה מוצגת בחלון הראווה גם בביולוגיה הקב"ה ברא את האשה כך שהמקום הנשי שלה נסתר מכל רואה ואילו הגבר מוחצן. דוד לוי לשאלות נוספות ניתן להתקשר אלי 098987548
שאלה: מסגרת: בוקר טוב כבוד הרב! אני לא יודעת עד כמה תוכל לעזור לי, אך עדיין אשאל, בתקווה שאולי כן יהיה בידך התשובה. אני מתלבטת מאוד לאיזה בית ספר לרשום את ילדיי.2 בתי ספר הם "דתי ממלכתי", כאשר 1 הוא ברמה לימודית טיפה יותר חלשה והוא קרוב לבית וכך מבחינה החברתית יהיו חברים וגם יספיקו לשלל חוגים. ובית ספר 2 הוא טיפה יותר חזק, אך יש נסיעות (של שעה לכל כיוון), מבחינה החברתית אין ילדים שגרים באזור שבו אנו גרים, וגם מגיעים סחוטים אחרי נסיעה ואין כוח ללכת להעשרה נוספת, כמו חוגים. בבית ספר ה-2 יש תלמידים חילוניים שהם יהודים ממוצא רוסי, כאשר מטרת הבית ספר להחזיר את הילדים וההורים בתשובה ובבית ספר ה 1 יש אוכלוסייה מעורבת (גם דתיים וגם חילוניים וגם מבחינת עדות, יש את שלל העדות והמוצאים). חשוב לציין שה בירך אותי! ונתן לי ילד 1 - מחונן, 2 - מצטיינת (ממצע ציוניה 98), ו - 3 ציירת (ציוריה נמצאים בגלריה), אך היא ברמה (יחסית לאחים) נמוכה במיקצת. ואין בכוונתי להפריד בינהם בין בתי ספר.גילאים: בת 8 ותאומים בן ובת בני 6. מראש והמשך יום טוב
תשובה: הייתי הולך על בית ספר 1. אי אפשר לעשות זאת לילדים שעת נסיעה לכל כיוון, וניתוק מהחברה הטבעית. מצד שני להיות עם יד על הדופק ולהיות מעורב בבית הספר למשל בועד ההורים כדי להשפיע.
שאלה: טיול בימי בין המצרים: שאלתי היא בעניין ימי בין המצרים, אני נשואה 1 וכרגע נמצאת בהריון שני, בחודש שמיני, בספטמבר צריכה ללדת בע"ה, אני מאוד רוצה לנסוע עם בעלי לים המלח לנופש לנוח, יש לציין שהשנה הייתה לי ולבעלי עמוסה הן מבחינת עבודה והן מבחינת לימודים אינטנסיבים שלי יום יום כך שלא הייתה ולא יהיה לנו אפשרות ללכת לנופש לפני ימי בין המצרים. רק בעוד כשבועיים אני אסיים תקופת בחינות לחוצה ואחרי זה מאוד הייתי רוצה קצת לנוח לפני הלידה, האם מותר לנו לנסוע לים המלח לנופש לצורכי מנוחה ולאגור כוחות בימים בין המצרים? יש עניין כלשהו להקל? אשמח לקבל תשובה. אלינור.
תשובה: אפשר עד ראש חודש אב.
שאלה: עבודה בצום: הרב! האם מותר לעבוד בצום, כגון: בצום י"ז בתמוז? כמו כן, האם ניתן לשתות את הכדור "קלי-צום" לפני תחילת צום?
תשובה: לך 1. מותר (אלא אם אתה שכיר והצום פוגע בריכוז שלך ואז אסור לעבוד בשכירות) מותר דוד לוי
שאלה: תספורת גיל 3: בני יהיה בן 3 בכ"ו בתמוז. עד היום לא סיפרתי אותו (גזרתי לו רק את הפוני כי הפריע לו) האם החלאקה תקף מבחינתנו? במידה וכן מתי מותר לי לערוך את החלאקה? אני מבינה שביום הולדת שלו זה ימים אסורים? האם מותר להקדים מכיוון שלילד יש שיער ממש ארוך וקשה לי המחשבה שבימים החמים האלו יצטרך עדיין להסתובב עם האורך הזה של השיער. הוא לא מוכן לאסוף את השיער איפה ניתן לערוך את התספורת? את מי אפשר להזמין? יש מקומות שיכולים לעזור לנו בניהול התפילות שמקובלות? אני לא דתייה אבל שומרת על דברים מסויימים ורוצה לקיים זאת כמו שצריך. מראש
תשובה: אין כלל הלכות בזה. בעיקרון הרעיון המרכזי הוא לספר אותו בגיל שהוא מבין כדי לחנכו למצוות פאת הראש, שאסור להסתפר בלי להשאיר פאות. אם הוא מבין זאת כבר עכשיו אין סיבה לחכות. הממוצע הוא שגיל 3 הוא גיל ההבנה. אין תפילות וכו.
שאלה: בחירת שם- רעות: הרב, אנו מתלבטים אם לקרוא לביתנו שנולדה השבוע בשם "רעות". אוהבים את השם אבל רוצים לדעת אם יש בעיה בכך שבניקוד שונה גם מפורש במשמעות של רוע, רעות.
תשובה: אין בעיה.
שאלה: חליצה: מה מצב האישה במצב שהבעל לא מוכן להשתתף בטקס החליצה?
תשובה: 1. יש כשל בהצגת השאלה מצד השואל. 2. הבעל לא משתתף בחליצה. 3. הבעל נפטר 4. כעת, מדובר על אח הבעל שאמור ליבם או לחלוץ. 5. הרב עובדיה טיפח יותר חזרה לענין היבום, כנגד הגישה שיש לחלוץ, למרות דעתו של הרב עוזיאל ואח. 6. בכל אופן, אותו אח   יבם - הינו חלק אינטגראלי מטקס החליצה. 7. גט   אפשר על ידי שליח. 8. חליצה   אין עושים ע"י שליח. זו סוגיה רחבה, ונציין נקודות ראשוניות. א) הבסיס לכך מופיע במסכת כתובות ע"ד. ראו גם התוספות. ב) יש טוענים שמדובר בגזירת הכתוב ג) ראו עמדת הרא"ש שכתוב שהאשה חולצת את נעלו של היבם מרגלו, זו מצוה בגופו, ולכן לא שייך לדבר על שליחות. ד) יש עוד הסברים לאי אפשרות של שליחות בחליצה. ה) אם הוא מסרב לחלוץ, ניתן להגיש נגדו תביעת מזונות מעוכבת, שהרי היא מעוכבת מחמתו להינשא.
שאלה: האזנת רדיו באמבטיה: האזנת רדיו באמבטיה הרב, האם יש בעיה לשמוע רדיו באמבטיה (איפה יש גם שירותים). אני לא מתכוון שיעורי תורה כמובן אלא תוכניות אקטואליה. יכול להיות שבתוכניות האלו, העיתונאי או אחד מהאנשים שהוא מראיין יגיד את המילה שאסור לאומר באמבטיה. על תשובתכם בנימין
תשובה: בבית הכיסא אסור גם להרהר בדברי תורה, אבל בחדר רחצה אסור לומר דברי תורה ומותר להרהר. לכן יכול לשמוע רדיו, גם בנושאים תורניים בחדר רחצה אבל לא בבית הכיסא. עיין
שאלה: אורות אליהו: מדוע ברשימת המומלצים שלכם בד"צ אורות אליהו לא נמצא?
תשובה: כל משחטות העופות בארץ המופיע עליהם כשרות רבנות מוסמכת הינם כשרים. רשימת המומלצים של כושרות עוסקת ב"עשה טוב" ולא ב"סור מרע". לכן אנו ממליצים על משחטות המוכרות לנו מביקורים ומהכרת צוות השחיטה, מערך הבדיקות וכו  להרחבה והיכרות מעמיקה עם תעשיית שחיטת העוף עיין במאמר בקישור המצ"ב
שאלה: מעשר לאחיי הקטנים: לפי מה שידוע לי מותר לתת את כספי המעשר בתור מתנות לאחיי הקטנים. האם מותר לקנות להם בזה גם אוכל?(פיצה,פלאפל) האם מותר לסעוד עימם באוכל שנקנה מכספי המעשר?
תשובה: מעשר כספם מיועד לעניים ולמעשי צדקה וחסד. נראה לי שפינוק אחים קטנים במתנות או ממתקים אינו קשור לתכלית של מעשר כספים, אלא אם כן זו משפחה עניה והאחים לא זוכים לקבל שום פינוקים מההורים.
שאלה: אצות נורי: האם אצות נורי בהכשר הרב ליכטנשטיין KF לונדון כשרות?
תשובה: תשובה לשאלתך ניתן למצוא בקישור הבא:
שאלה: גזל או לא: אני עובד במוסדות ובבתים פרטים של אנשים כמורה פרטי ומטפל בחולה נפש, לעיתים אני נצרך לטעון את הטלפון הניד וכדומה, שאלתי האם מותר לי לחבר ולטעון או שיש בזה גזל
תשובה: נכון שתשאל אם אפשר לטעון, ולאחר אישור הדבר מותר. במוסדות אין צורך לשאול כיוון שיש שקעים שמיועדים לשימוש של באי המוסד.
שאלה: א י לעמ י: אילו טיעונים ניתן לתת על שייכות א י לעמ י שאינם מן התורה? ובעיקר השטחים שמעבר לקו הירוק? אני שמאמינה, אין לי ספק בכך. אבל מה ניתן לומר לחילוני שאינו מאמין או לגוי שאינו מאמין? הרי מבחינה משפטית אנו זכאים רק לגבולות 67 שניתנו לנו בהכרזת העצמאות. פעמים רבות אני מוצאת את עצמי מגמגמת לנוכח השאלה ומנסה למצוא תשובה הולמת ללא הצלחה.
תשובה: בכל העולם עולים טענות של קשר הסטורי למקום. זאת הטענה של הסרבים למשל בקוסובו. מבחינה משפטית מעמד יהודה ושומרון נתון במחלוקת. ועדת לוי סברה שמבחינה משפטית לא מדובר על שטחים כבושים. בכל מקרה הויכוח שיש להתמקד בו האם יש סיכוי בכל ל עם הערבים שחיים בארץ ישראל. אני חושב שאדם ריאלי שאינו בעל הזיות לא יכול להתעלם ממה שקרה בשנים האחרונות שנתנו לפלסטינים לשלוט בכל מיני מקומות בארץ.
שאלה: רצח הנערים: עם כל הסיפור הזה של החטיפה-זאת הייתה הפעם הראשונה שבאמת התחברתי.תמיד כשהיו מקרים כאלה אז הזכרתי את השמות בתפילה אבל לא באמת רציתי,לא באמת קיוויתי לזה,ועכשיו זה כן קרה. אני באמת רציתי שהם יחזרו בחיים ובאמת האמנתי שזה יקרה, שזה מאד נדיר אצלי, כי אני בן אדם די פסימי. אני מרגישה כאילו אלוקים בא, נתן לי כאפה וריסק את מה שכבר ממילא היה שבור,אבל התחיל להתרפא. אני לא מצליחה לישון בלילה ולא להתפלל,בנוסף יש לנו בכיתה תהילים מחולק שחילקנו בינינו, וכל אחת אומרת את שלה כל יום בחופש, וככה כל יום אנחנו גומרות ספר תהילים. אז התחייבתי לומר,אבל פשוט לא הצלחתי. אני מרגישה ממש נורא עכשיו, מכל הכיוונים,ובאמת לא יודעת מה לעשות עם עצמי. דיברתי עם המורה שלי,ובאמת נפגשנו והיא נתנה לי חיבוק שהיה שווה הרבה מאד מילים,אבל אני באמת אבודה.איך אני יוצאת מזה?
תשובה: המתנה הגדולה שאת קבלת באופן אישי מהסיפור הזה היא היכולת להיות מחוברת. מה שקרה בתוכך בעקבות החטיפה מעיד על בגרות גדולה, על חיבור עמוק לעם שלנו ועל יכולת רגשית לכאוב את כאבם של אחרים, שהוא בעצם של כולנו. אלוקים לא נותן כאפות. הוא נותן לנו התמודדויות לא קלות הרבה פעמים, אבל זה אף פעם לא כאפה במובן של מכה משפילה וכואבת, שמוכיחה שאנחנו סתם מטומטמים שהתפללו על משהו וזה לא היה שווה כלום. אלוקים שלנו הוא אחד שגם הטלטלות הרגשיות (והפיזיות) שהוא מעביר אותנו, הן למען קידום העולם, קידום הטוב שבעם ישראל לצאת החוצה וקידום הכוחות הפרטיים של כל אחד מאיתנו. שמעתי בשם הרבנית ימימה מזרחי (וגם בשם אנשים אנונימיים שחשבו על זה בימים האחרונים) שעכשיו מאוד ברור לנו מה הקב"ה עשה עם כל התפילות על שלושת הנערים החטופים. הרגשנו שלא ברור לאן הן הלכו אחרי שהתברר הרצח, אבל עם כל הטילים שנורים לכל מקום בארץ ולא פוגעים ב"ה, דברים מקבלים קצת בהירות. הקב"ה שומר עלינו גם בתוך המלחמה. משיב לנו ומרחם עלינו כל הזמן. מתפללת יחד איתך שהמנהיגים שלנו יקבלו החלטות שיעצימו אותנו ולא להפך, ושבינתיים נצליח להיות צוק איתן- ברורים יותר לעצמינו, מבוררים יותר כלפי העולם ובטוחים בידו של הקב"ה שמכוון את הכל. חזקי ואמצי
שאלה: חיילים שלא סירבו פקודה.: לאחרונה התקלתי את עצמי בשאלה לא פשוטה. זה התחיל מזה שאמא שלי ביקרה במחנות הריכוז שבפולין לא מזמן וחזרה עם מלא ידע והסברים על התקופה הנוראית ההיא. בעודה מספרת לנו שהחיילים הנאצים שנתפסו לאחר סיום המלחמה התגוננו באמרם: "בסה"כ מילאנו פקודות", חשבתי לי: המממ. איפה שמעתי את זה קודם.? אהה נכון! בפינוי גוש קטיף!! חיילים יהודים(!!!) ש"בסה"כ" מילאו פקודות לפנות מארץ ישראל יהודים אחרים!!! פתאום עלה בי הכעס מחדש ופתאום חשבתי לי שאולי זה אפילו יותר גרוע!! כי אם כולם היו מתארגנים לכדי סירוב פקודה היה פה משהו עצמתי יותר! ואפילו אם היו מביאים כוח זר לפנות את אותו חבל ארץ יקר לפחות זה לא היה יהודי שמפנה יהודי. אז אני כועסת על אותם חיילים שלא היה להם האומץ להתנגד, שהיה להם נח להגיד שהם בסה"כ ממלאים פקודות. האם הכעס שלי עליהם מוצדק? או שיש לשפוט אותם לזכות? אפילו יותר מזה- אם הייתי פוגשת בחייל ת שפינו אז יהודים הייתי נגעלת מהם מהפחדנות ומהרפיסות שלהם לסרב פקודה זוועתית כל כך! כי בהס"כ האנשים הקטנים עושים את ההבדלים הגדולים! ממשל הרשע האווילי שלנו אינו מפליא אותי כלל וכלל אבל שאנשים מהשורה הולכים שבי אחריו ולא מתנגדים לו-זה מכעיס אותי ברמות רתיחה! איזו עמדה עליי לנקוט בנוגע לאותם חיילים? שכן מדובר בכ-3000 אנשים שחיים בינינו. שהם בכל זאת יהודים.
תשובה: אני מזועזע מההשוואה. האם את משווה בין רצח של יהודים שלפי כל דין הוא עוול, לבין פינוי אנשים מבתיהם? אם המדינה חשובת שהיא לא יכולה לעמוד מול החוק הבינלאומי או הלחץ ולכן לטובת המדינה היא חייבת לפנות שטחים מסויימים האם זה לא בסמכותה? שלמה המלך רצה למסור שלושים ערים לחירם והוא סרב! לדעתי הממשלה טעתה בהחלטתה, אבל אם הייתי חייל באותו זמן ולא היה מישהו אחר שיעשה זאת הייתי עושה סאת בלב כבד, כי הדרך היחידה שלנו להתנהל כאן כאשר לכל יהודי יש שלוש דעות היא ללכת לפי הדמוקרטיה, ולקבל את הכרעת הממשלה. אם לא נעשה כך ולא נקבל את החלטת השלטון אנו מסכנים את קיומה של המדינה, את התוצאה של מעשי הקנאים בבית שני שלא רצו לקבל את החלטת הרוב ושרפו את מחסני המזון כולנו מכירים. לא מדובר על פקודה בלתי חוקית בעליל. חייל שמסרב פקודה או משעודד לסרב פקודה במקרה כזה מסכן את כלל ישראל בארץ ישראל. מי שהיה קשה לו יכול היה לבקש בדיסקרטיות שחרור ובדרך כלל מי שביקש קיבל שחרור. מחר יחליט חייל אחר שהוא לא יוצא להילחם בעזה כדי לדעתו אסור לכבוד את עזה? לאן נגיע!!??
שאלה: אופן ההתעטפות בטלית: אני מתפלל בנוסח אשכנזי וברצוני לדעת האם בזמן ההתעטפות בטלית אני אמור לכסות את הראש וגם את הפנים או רק את הראש. כמו כן האם יש מנהגים שונים לאשכנזים ולספרדים ומה מקורם.
תשובה: המנהג העיקרי הוא לכסות את הראש ולא את הפנים. יש שנהגו ע"פ קבלה לכסות גם את הפנים.
שאלה: האם לקיים טיול סוף שנה למרות המצב: אנחנו תלמידות כיתה י"ב תכננו לסיים את השנה בטיול חוויתי של סוף שבוע ובסופו שבת עם ההורים. בעקבות המצב חטיפת הנערים אחינו הקדושים ורציחתם עלו בקרב הבנות הרבה לבטים בעניין קיומו של הטיול. מצד אחד זהו טיול חשוב מבחינת סיום של 6 שנים וכן צריך אולי להמשיך קדימה ולא לתת למרצחים את הסיפוק שהצליחו לעצור את חיינו. מצד שני הלב מתקשה לקחת חלק בטיול חוויתי בכזה מצב. ישנן הצעות שונות להכניס לימוד ותפילה בטיול אך זה לא תמיד מספק אותנו. מצד אחר יש מחשבה שאולי עדיף לצאת לטיול ביחד כל הבנות, להתחזק גם במסגרת כזו מאשר לשבת כל אחת בביתה ולבכות. נשמח לתשובה כמה שיותר מוקדם ובשורות טובות שמינית
תשובה: בתקשורת מובא שמשפחת שער הפצירה בחבריו של גלעד שלא יבלטו את הטילים בחופש. כמו כן אני מסכים שאם תשלבו בטיול תכנים כפי שכתבתם ותהיו ביחד זה יועיל ויחזק אתכן. שלא נדע עוד צער.
שאלה: הלכות הקשורות לחתונה: כבוד הרב רציתי לשאול למה ההינומה של כלות חילוניות שקופה לעומת דתיות הלא שקופה? כדי שהיא לא תדע לאיפה היא נכנסת, לאיזה עולם? בעצם כמו שהיא מובלת ע"י האימהות,ככה היא תהיה מובלת ע"י בעלה? ולמה בחתונות של דתיים הכלה מסתובבת (מעין הקפות) סביב החתן, לעומת חילוניות שעומדות סמוך לחתן? מראש
תשובה: א. הדתיים מחמירים שההינומא לא תהיה שקופה כנראה כדי לקיים את ההלכה המובאת בשלחן ערוך אבן העזר סימן סה סעיף בשאסור להסתכל בפני הכלה (לשאר האנשים חוץ מהחתן.). יש טעמים אחרים להינומא שעל פיהם היא יכולה להיות שקופה. ב. זה לא בכל החתונות הדתיות, אלא רק אצל אשכנזים דתיים. יש כמה הסברים למנהג הזה, ההסבר שאני אוהב הוא שכמו שבירחו שנפלו החומות אחרי שבע הקפות, כך גם החומות האחרונות שבין החתן לכלה נופלות ברגעים אילו של כניסה לחופה, והיו לבשר אחד!
שאלה: רסקיו: האם כשרות בד"ץ לונדון על אריזות רסקיו מספיקות אין באישור הרבנות
תשובה: נכון להיום חודש תמוז שנת תשע"ד, הרה"ר לא מרבה לתת אישורי כשרות על תרופות, תוספי מזון וכד. לכן כדאי לבדוק באתר של ב"ד לנדון.
שאלה: דבר תורה בר מצווה - פרשת בלק: אני חוגג בשבת את בר המצווה שלי ואני לא מצאתי דבר תורה נחמד על פרשת בלק שקשור לבר מצווה. אני מחפש משהו קצר ומעניין. אתה מכיר איזה וורט? או דבר תורה? אתה יכול להכין לי בבקשה?
תשובה: תכתוב בגוגל "בר מצווה בלק" ותקבל הרבה מאוד קישורים רלוונטיים מזל טוב
שאלה: קדיש לאישה: האם לאישה מותר לומר קדיש ע"פ ההלכה? ואם כן באילו תנאים?
תשובה: לך אשה אינה אומרת קדיש. קדיש הוא חלק מהתפילה במנין בלבד. מנין מורכב מעשרה גברים יהודים מעל גיל מצוות. אחד מהם הוא שליח הציבור והוא אומר קדיש. לפי ההלכה חלק מה קדישים  ניתנים להאמר על ידי אחד האבלים שישמש כשליח ציבור לענין אותו קדיש. המנהג שהתפשט לפיו כמה אנשים אומרים קדיש אינו המנהג הנכון ומסיבת שונות לא מוחים ביד הנוהגים כך אפילו שזו אינה דרך נכונה. דוד לוי
שאלה: מה דעת התורה על הימין הקיצוני?: עקב אירועי השבוע החלו לבלוט המון דעות פוליטיות בנוגע לתגובה של המדינה לערבים. ומילות המפתח "שמאל" ו"ימין" (בפוליטיקה) החלו לבצבץ. תהיתי לעצמי מהי דעת ההלכה לגבי הדעות הללו? האם התורה שלנו תומכת בימין הרדיקלי?,אני בטוחה שהיא מתנגדת נחרצות לשמאל,אבל השאלה שלי האם הימין הקיצוני הוא לא תואם את התורה. ובשורות טובות בעז"ה!
תשובה: שאלת שאלה מאוד יפה, שרבים נוטים להמשך אחרי ההבנה הפשוטה ולא להעמיק בדבר. הדעה הרווחת בעולם היא שהתורה מזוהה עם מחנה הימין, ופחות עם מחנה השמאל, משום שמפלגות הימין מתעסקים הרבה בענייני ארץ ישראל ובטחון, וכידוע, יש מצווה ליישב את ארץ ישראל ושהיא תהיה בריבונותינו, ואילו מפלגות השמאל עוסקות יותר בשיוויון זכויות, וזכויות הפרט, ובסוגיה זו לא מרבים להתעסק לכאורה. אך לאמיתו של דבר, התורה היא כוללת את הכל, ולכל דבר היא נותנת את הערך שלו ואת המקום שלו, התורה היא גם ימנית וגם שמאלנית, גם ימין רדיקלי וגם שמאל רדיקלי, השאלה היחידה היא המינון וההדרכות של אותו הזמן. הרי כל הדיבורים של מפלגת השמאל על בוודאי שיש לתורה מה לומר על כך, שהרי דרכיה דרכי נועם וכל נתיבותיה גם בהדרכות הפרט וגם בין העמים, כל הברכות שלנו חותמות ב וזוהי משאת נפשו של כל מי שמתחנך על ברכי התורה, אלא שכרגע יש אויבים שלא מוכנים להשלים איתנו, והם גם גוזלים את ארצנו, אז במקרה כזה התורה ציוותה להלחם. אין אצלנו  מצוות מלחמה, אנחנו לא מקדשים את המלחמה, ובזה אנחנו  שמאלניים  אלא ברגע שבאים להרוג אותנו אז יש  מלחמת מצווה  ובזה אנו  ימניים. גם זכויות הפרט אינם המצאה של מפלגות השמאל. התורה מלאה במצוות בין אדם לחבירו, וגם בדאגה לעני, לגר, לגר תושב- גוי שחי בארצנו ומצווה אותנו להחיות אותו ולדאוג לפרנסתו, יש לנו מצוות צדקה, שלדעת הרמב"ם המדריגה הכי גבוהה שלי היא למצוא פרנסה ולהעמיד אדם על הרגליים, יוצא לפי זה ששר הכלכלה הוא מאוד שמאלני. מי שעוסק הרבה בתורה מוצא את האיזון הנכון. למשל בזמן מלחמה אין לחמול על האויב, ובזה אנחנו  ימין רדיקלי, ובזמן אנחנו נדאג לכל גוי בארץ, ובזה אנחנו  שמאל רדיקלי. לתורה יש מה לקדם כל מפלגה בדגשים שלה. לפי התורה מפלגות השמאל אכן צריכות לדאוג לפרט ומפלגות הימין לבטחון וכו, אלא החידוש בתורה הוא שאין סתירה בין השניים, אלא איש על מחנהו ואיש על דגלו, כל אחד צריך להיות הכי מקצועי בדבר שהוא עוסק בו, וברגע שכל המפלגות יתנהלו לפי התורה, הם יגיעו להסכמה והרמוניה, כמובן דרך בירורים ומחלוקות לשם שמיים. איננו מקדשים את כל מה שמפלגות הימין אומרות, אלא כל דבר צריך להבחן על פי התורה, האם הוא מוסרי או לא. אם מפלגות הימין ימסרו חלילה את חלקי ארצנו ללא סיבה מוצדקת, או שהם יעשו מלחמה לא צודקת אז יש למחות נגדם. וגם לא כל מה שהשמאל אומר הוא לא נכון, יש בהם הרבה דברים חיוביים. וגם איננו שוללים את הימין הרדיקלי, לעיתים יש מקום לנקמה פרטית ונקמה לאומית, אך הכל ע"פ הדרכתה של תורה ולא לפי הרגש הרגעי או האינסטינקט. זה הכלל- התורה היא לא סקטוריאלית ולא מגזרית, אלא היא כוללת ומתוך כך נותנת את הערך לכל שאיפה ואמונה במציאות, ויודעת למצוא את הגרעין הטוב הגנוז בתוכה ולתת לו מקום בעולם בזמן הראוי לו. איתי אסמן
שאלה: הלכות שבת: ב"ה 1. האם צמר פלדה ברזלית הם סקוצים הטובים לשימוש בשבת מבחינת ההלכה? 2. האם מותר לנקות נעלי בד עם מגבונים בשבת (מלאכת מלבן?) ואם זה עור? וכן- האם מותר לנקות לכלוכים פנימיים בנעלי בובה שמצטברים בגלל זיעה וכו? 3. מלאכת כיבוס- מלבן: אם יש בגד עם לכלוך שהייתי יכולה ללבוש אותו גם עם הלכלוך, אז זה לא נחשב ככיבוס ואני יכולה לנקות- כלומר לנער את הבגד?. ואם איני יכולה ללבוש עם הלכלוך זה נחשב כבגד שאסור לנערו משום מלאכת מכבס?
תשובה: הדברים רחבים ונידונו במקומות שונים. אני מפנה אותך בקישורים: ספוג כלים מגבונים עור לכלוכים פנימיים בנעל לא לצורך המראה אלא כדי לאפשר הליכה נוחה אפשר לנקות באמצעות האצבעות. הסרת כתם אם יש ענייני כיבוס שאת רוצה לברר
שאלה: הלכות שבת: ב"ה 1. אפיה אחר בישול: אם יש לשבת מאכל אפוי בתנור, אז יש בעיה להניחו על הפלטה אחר כך? 2. מאכל שלא מטוגן בשמן עמוק- נחשב כמבושל או כאפוי לעניין זה? 3.מרק בסיר- לפי הרמ"א אסור להוציא משהו מהסיר אף שהתבשיל בסיר מבושל כל צרכו. מדוע? כי זה גורם לבישול שאר הדברים? ואם כך- אז איך אפשר לקחת מרק ישירות מהסיר עם מצקת- לפי הרמ"א?
תשובה: יש פרטי הלכה שונים באפשרות להניח אוכל מבושל על הפלטה בשבת. עיין יש שלשה מושגים: אפוי - בלי נוזלים בכלל צלוי - עם מעט מאוד נוזלים מבושל - בשמן עמוק או מבושל במים. עיין בקישור להלן בכל פרטי ההלכה הנוגעים לכך איסור מגיס בקדירה (הוצאת אוכל מהסיר) אפשר לכל הדעות לקחת מרק לאחר שהורידו את הסיר מהפלטה. ועיין
שאלה: הלכות שבת: ב"ה 1. בשבת מותר להכין מיץ פטל מתרכיז או שמא זו מלאכת דש? 2. להוריד איפור מהפנים זה גם נחשב כמלאכת צובע. פעם שאלתי רב והוא ענה לי שאם יש לי עפרון בעין אני יכולה להוריד עם קיסם אזניים יבש. אז קיסם אזניים יבש לא נחשב כמלאכת צובע? 3. גוש סבון בשירותים- האם יש לחשוש לדש ולצובע ולהזיזו כל פעם? אם שוכחים? 4. מקרר- הבעיה עם התרמוסטט היא גרמא רחוקה או קרובה? 5. מותר בשבת לפתוח ברז כשהוא מכוון על המים הקרים אם בטעות הדוד דלוק? ואם לא?
תשובה: 1. מותר להכין מיץ מתרכיז בשבת. רצוי להוסיף את המים לתרכיז. 2. הדרך להסיר איפור - על ידי רחיצת הפנים במים. 3. יש מקלים בענין ואפשר לסמוך עליהם בעקר אם מתארחים אצל מישהו. בבית שלכם אפשר להשתמש בתכשיר ללא צבע או להוריד את המתקן לקראת שבת. אם שכחתם אפשר לסלק את המתקן בשינוי. 4. יש מי שמקל להשתמש במקרר בשבת בכל מצב. יש מי שאומר שאפשר לפתוח את המקרר רק כאשר המנוע עובד. יש מקררים שיש בהם כפתור מיוחד לשבת. 5. פתיחת ברז מים קרים מותרת תמיד מפני שאין לו שום חיבור לדוד החשמלי. האיסור הוא רק לגבי ברז המים החמים.
שאלה: הוכחה: רציתי לשאול, קרה לי מקרה שהייתי בלויה, היו המון אנשים שהתחילו להתקדם לכיוון היציאה, ואז כמה בנות ניסו "עקפו" הן ניסו לעבור קדימה אז נוצר מצב שהן קצת דחפו. אמרתי להן משהו כמו שכולם רוצים לצאת ושזה לא יעזור שידחפו. לא נראה לי שהן שמעו אותי. השאלה שלי היא, האם מותר לי בכלל להגיד להן את זה? זאת אומרת זה להוכיח אותן ליד כולם, אז האם זה מותר? וגם זה לא היה ממקום כ"כ נקי, קצת התעצבנתי עליהן. כבוד הרב
תשובה: לך אין בדור הזה מי שיודע להוכיח. לכן מי שאינו בנך או תלמידך - אל תוכיח! בכל מקרה, גם לגבי ילדיך ותלמידך אסור להוכיח כאשר אינך רגוע. וכדי לזכור את הכלל ארשום לך בקצרה. 1. לעולם אסור לכעוס (הכועס כעובד עבודה זרה) 2. מותר כלפי תלמידך להראות ככועס (כעס הפנים) 3. התנאי הבסיסי כדי ל הראות ככועס  הוא שבאותה רגע אינך לא כועס ולא עצבני. ובהצלחה דוד לוי 098987548
שאלה: למה החרדים שונאים אותנו??: למה רוב הציבור החרדי חושב שאנחנו (הדתיים לאומיים)סוג של רפורמים????למה הם לא רואים את הזרם שלנו כזרם ליגיטמי ביהדות???למה הם לא סומכים על הכשרות שלנו ועל הרבנים שלנו????
תשובה: לך אני מכיר הרבה תלמידי חכמים ויהודי יקרים המגדירים את עצמם  חרדים  ואף אחד מהם לא חושב כמו שכתבת. ברור שיש אמת ולא  זרמים  ביהדות ויש כאלה שרואים את המציאות אחרת ואז בעיניהם האמת היא שונה. וכל אחד צריך ללמוד דברים מסוימים מהדעות אליהם הוא אינו מתחבר (עיין אורות התחיה פסקא חי) בכל מקרה שאלה על יהודים אחרים עליך להפנות אליהם ולא אלי, ואולי מוטב להיות מתלמידי אברהם אבינו ולהביט על הכל ועל כולם בעין טובה בלי לברר הבדלים ומחלוקות, גם לא לשם שמיים. ובהצלחה דוד לוי 098987548
שאלה: כשרות נקנקיות: קניתי נקנקיות עוף, על האריזה רשום:גלאט חלק, עובד ונארז בפיקוח הרבנות ירושלים. מיוצר ע"י מפעלי עוף ירושלים אך אין שום חותמת כשרות. האם זה משהו שניתן לסמוך עליו? אני יכולה לשלוח תמונה אם צריך.
תשובה: המוצר מוכר לנו. הוא כשרות רגילה של הרבנות ירושלים
שאלה: קניית תנור דו תאי או שניים: בע"ה האם יש עדיפות הלכתית לקניית שני תנורים של תא אחד, או שישנם תנורים דו תאיים עם הכשר טוב? (לד הרב אליהו זצ"ל אם תא אחד מתחמם מחברו דינם כתא אחד, ובתנור הישן שברשותנו, עם הכשר של בד"ץ- לצערנו התאים מתחממים זה מזה.) האם יש דגם מומלץ?
תשובה: שאלנו את הרב שמואל אליהו שליט"א. תשובתו: "הרב אליהו זצ"ל אסר בתנור אחד שמחולק לשנים, אך היום שיש גוף חימום בין שני התנורים הדבר מותר"
שאלה: מי שברך לבת מצוה: בשבוע הקרוב ביתי חוגגת בת מצוה. כאב לבנות בלבד (כך זיכה אותי הקב"ה ) ביקשתי לקבל בשבת הקרובה עליה כדי לברך את ביתי לרגל בת המצוה. אשמח לקבל נוסח "מי שברך" לבת שהגיעה לגיל מצוות. אלון
תשובה: עיין בירור מרתק עם הצעות מעשיות של רבנים חשובים בדורנו. עיין שם הערה 10 במזל טוב!
שאלה: מתי יוצאים?: הרב, אני די צעיר ונפגשתי אם מישהי. אני די בטוח שלא נתחתן ב4,3 שנים הקרובות. האם מותר לשמור על קשר כזה? או בכלל לקיים כזה קשר? אנחנו מאוד דתיים ובקושי שנפגשים.שומרים על ההלכה ב"ה. ואשמח לדעת אם לא, אז מתי כן? מראש
תשובה: אין מקום לקשר קבוע שאין לו מטרת נישואים בטווח ראלי. אנחנו יודעים שהחיים מורכבים. תשובה באינטרנט לא מתאימה בדיוק למציאות החיים. לכן נכון יותר לקבל בדברים כאלה הדרכה אישית בכך שמשתפים ומספרים לרב את כל הנושא ומתוך כך מתיעצים אתו כיצד לנהוג למעשה.